ΓΡΑΠΤΗ ΕΡΩΤΗΣΗ P-1885/01

υποβολή: Marco Pannella (TDI) προς την Επιτροπή

(21 Ιουνίου 2001)

Θέμα: Ορεσίβιες φυλές στο Βιετνάμ

Το Φεβρουάριο του 2001 η Κυβέρνηση του Βιετνάμ χρησιμοποίησε τάνκ, ελικόπτερα και πάνω από 13 αποσπάσματα στρατιωτών στα Κεντρικά Υψίπεδα του Βιετνάμ για να καταστείλει διαδηλώσεις των ορεσίβιων φυλών που είναι χριστιανοί. Αυτές οι αυτόχθονες φυλές διαμαρτύρονταν για τη σύλληψη δυο εκκλησιαστικών αρχηγών τους καθώς και για τη χρόνια θρησκευτική δίωξή τους και την κατάσχεση των γαιών των προγόνων τους. Η Διεθνής Επιτροπή Νομικών (τομέας Αυστραλίας) διένειμε το Φεβρουάριο έκθεση στην οποία καταλήγει ότι από το 1975 το Βιετνάμ έχει παραβιάσει κατάφορα τα ανθρώπινα δικαιώματα των εν λόγω ορεσίβιων φυλών· συγκεκριμένα έχει καταφύγει στα βασανιστήρια, τις αυθαίρετες συλλήψεις, μεθόδους στείρωσης που καταπατούν τα δικαιώματα των γυναικών, τη δια της βίας μεταφορά πληθυσμών και αφαίρεση της γης που τους ανήκει καθώς και στον εντονότερο περιορισμό της θρησκευτικής ελευθερίας.

Σύμφωνα με αναφορές οι δυνάμεις ασφαλείας ασκούν πλέον τρομοκρατία επί αυτού του αυτόχθονα ορεσίβιου πληθυσμού. Η κατάσταση έχει επιδεινωθεί σε τέτοιο βαθμό που ορεσίβιοι πρόσφυγες τρέπονται σε φυγή προς την Καμπότζη. Η Διεθνής Αμνηστία, το Παρατηρητήριο των Ανθρωπίνων Δικαιωμάτων, η Διεθνής Οργάνωση Προσφύγων και ο Ύπατος Αρμοστής των Ηνωμένων Εθνών για τους Πρόσφυγες ζητούν να ληφθούν επειγόντως μέτρα για την προστασία τους, καθώς το Βιετνάμ πρόσφερε γενναιόδωρες αμοιβές για τη σύλληψη και την επιστροφή τους. Τον Ιούνιο του 2001 - εξακολουθεί να επικρατεί ο στρατιωτικός νόμος και ο έλεγχος των μέσων ενημέρωσης στην περιοχή. Επίσης το Βιετνάμ απέκλεισε την περιοχή για να εμποδίσει την έξοδο των προσφύγων.

Έχει ήδη διερευνήσει η Επιτροπή τις καταγγελίες για παραβίαση των ανθρωπίνων δικαιωμάτων εις βάρος του ορεσίβιου πληθυσμού στα Κεντρικά Υψίπεδα του Βιετνάμ και το ενδεχόμενο ανθρωπιστικής κρίσης εάν εξαναγκασθούν και άλλοι πρόσφυγες να τραπούν σε φυγή. Έχει προβλέψει η Επιτροπή βοήθεια και άσκηση εμπορικών πιέσεων προς την Κυβέρνηση του Βιετνάμ για να την αναγκάσει να σεβασθεί το διεθνές δίκαιο για τα ανθρώπινα δικαιώματα;

Απάντηση του κ. Patten εξ ονόματος της Επιτροπής

(13 Ιουλίου 2001)

Το άρθρο 1 της συμφωνίας συνεργασίας Ευρωπαϊκής Κοινότητας - Βιετνάμ, η οποίαπεγράφη το 1995, αναφέρει ότι ο σεβασμός των ανθρωπίνων δικαιωμάτων και των δημοκρατικών αρχών αποτελεί τη βάση της εν λόγω συνεργασίας. Επομένως, η Επιτροπή, από κοινού με τους εκπροσώπους των κρατών μελών στο Βιετνάμ, παρακολουθεί στενά τις εξελίξεις των ανθρωπίνων δικαιωμάτων στο Βιετνάμ ως μέρος της πολιτικής της Ένωσης να ενθαρρύνει και να στηρίζει τη διαρκή δέσμευση της κυβέρνησης του Βιετνάμ να σημειώσει προόδους στον τομέα των ανθρωπίνων δικαιωμάτων. Επίσης, η Επιτροπή και τα κράτη μέλη συμμετέχουν σε όλα τα διαβήματα προς την κυβέρνηση του Βιετνάμ για θέματα ανθρωπίνων δικαιωμάτων.

Οι αναταραχές στις κεντρικές επαρχίες Gia Lai και Dac Lac στις αρχές Φεβρουαρίου 2001, ήταν το αντικείμενο δήλωσης του Υπουργείου Εξωτερικών του Βιετνάμ. Όπως αναφέρθηκε, χιλιάδες μέλη εθνικών μειονοτήτων έλαβαν μέρος σε διαδηλώσεις, ορισμένες από τις οποίες χαρακτηρίστηκαν από βίαια περιστατικά, ενώ ομάδες διαδηλωτών απέκλεισαν εθνικό αυτοκινητόδρομο και προκάλεσαν ζημιές σε ταχυδρομείο και τηλεφωνικό κέντρο και άλλα δημόσια κτίρια κατά τη διάρκεια τετραήμερων αναταραχών. Για την αποκατάσταση της τάξης

κινητοποιήθηκαν αστυνομικές και στρατιωτικές δυνάμεις καθώς και ελικόπτερα. Πραγματοποιήθηκαν ορισμένες συλλήψεις (20 σύμφωνα με τα πρώτα στοιχεία). Τα συμβάντα αυτά ανακοινώθηκαν από το επίσημο ειδησεογραφικό πρακτορείο του Βιετνάμ. Ωστόσο, δεν επετράπη στους ξένους ανταποκριτές να επισκεφτούν τις δύο επαρχίες.

Οι διαμαρτυρίες κατά τους παρατηρητές του Βιετνάμ οφείλονται σε πολλούς και πολύπλοκους λόγους. Οι επαρχίεςπήρξαν για πολλά χρόνια αραιοκατοικημένες πριν αρχίσει η κυβέρνηση να ενθαρρύνει την εγκατάσταση στην περιοχή για να αυξηθεί η χρησιμοποίηση της γεωργικής γης, της οποίας η καλλιέργεια από τον τοπικό πληθυσμό ήταν μέχρι τότε περιορισμένη. Συγκεκριμένα, αναπτύχθηκαν φυτείες παραγωγής καφέ, ο οποίος κατέστη σημαντικό εξαγωγικό αγαθό του Βιετνάμ. Πολλοί από τους νέους κατοίκους ωστόσο, προέρχονταν από τις εθνοτικές ομάδες Kinh και Viet (τις δύο κυριότερες εθνοτικές ομάδες του Βιετνάμ). Επίσης αναφέρθηκαν περιπτώσεις δήμευσης γαιών και διαφθοράς μεταξύ των τοπικώνπαλλήλων κατά τη διαδικασία εγκατάστασης του πληθυσμού.

Αναφέρεται ακόμη ότι οι εθνικές μειονότητες αποδοκιμάζουν τις προσπάθειες συμφιλίωσης της κυβέρνησης του Βιετνάμ με την καθολική και την επίσημη προτεσταντική εκκλησία. Πολλοί ορεσίβιοι, κατά τους ισχυρισμούς, πρόσκεινται σε προτεσταντική ευαγγελική εκκλησία, η οποία λειτουργεί παρανόμως δεδομένου ότι δεν αναγνωρίζεται από τις αρχές του Βιετνάμ.

Τέλος,πενθυμίζεται ότι, στο παρελθόν, οι ορεσίβιοι είχαν κατ'αρχήν πολεμήσει εναντίον του γαλλικού στρατού και στη συνέχεια συνεργάστηκαν με αυτόν. Αργότερα, ορισμένοι είχαν συμπαραταχθεί με τις αμερικανικές δυνάμεις κατά των κομμουνιστών στον πόλεμο του Βιετνάμ.

Η Επιτροπή, στο βαθμό που είναι δυνατόνπό τις παρούσες συνθήκες μειωμένης πρόσβασης, συνεχίζει να παρακολουθεί τις εξελίξεις στην περιοχή.